നാൻസി അറ്റ്കിൻസൺ

നാൻസി അറ്റ്കിൻസൺ,  (നാൻസി കുക്ക്, നാൻസി ബെൻകോ എന്നും അറിയപ്പെടുന്നു; ജീവിതകാലം: 9 മാർച്ച് 1910 - 21 ഡിസംബർ 1999) ഓസ്ട്രേലിയൻ സ്വദേശിയായ ബാക്ടീരിയോളജിസ്റ്റായിരുന്നു. 1950 കളിൽ, ബാക്ടീരിയോളജിയിൽ ലോകത്തെ പ്രമുഖ ആധികാരക വ്യക്തികളിൽ ഒരാളായി അംഗീകരിക്കപ്പെട്ട അവർ സാൽമൊണെല്ല ബാക്ടീരിയ, ആൻറിബയോട്ടിക്, വാക്സിൻ വികസനം, പോളിയോവൈറസ് വേർപെടുത്തൽ എന്നിവ സംബന്ധമായ ഗവേഷണങ്ങൾക്ക് നേതൃത്വം നൽകി.

 ആദ്യകാലവും വിദ്യാഭ്യാസവും 
ഓസ്‌ട്രേലിയയിലെ മെൽബണിലാണ് അറ്റ്കിൻസൺ ജനിച്ചത്. രസതന്ത്രം ഐഛികമായി മെൽബൺ സർവകലാശാലയിൽ സയൻസ് ബിരുദം നേടാൻ തുടങ്ങിയെങ്കിലും ഒടുവിൽ ബാക്ടീരിയോളജിയെന്ന പുതിയ മേഖലയിലേക്ക് മാറി. 1931 ൽ ബിരുദവും 1932 ൽ മാസ്റ്റർ ഓഫ് സയൻസും നേടിയ അവർ 1932 മുതൽ 1937 വരെ സർവകലാശാലയിലെ ബാക്ടീരിയോളജി വകുപ്പിൽ ഗവേഷണ പണ്ഡിതയും ഡെമോൺസ്ട്രേറ്ററുമായി ജോലി ചെയ്തു.

 ശാസ്ത്രീയ ജീവിതം 
1937-ൽ നാൻസി അറ്റ്കിൻസൺ അഡ്‌ലെയ്ഡിലെ സൗത്ത് ഓസ്‌ട്രേലിയൻ സർക്കാരിന്റെ ലബോറട്ടറി ഓഫ് പാത്തോളജി ആൻഡ് ബാക്ടീരിയോളജിയിലേക്ക് മാറ്റി. അടുത്ത വർഷം അഡ്‌ലെയ്ഡ് സർവകലാശാലയുടെ ഭാഗമായി ഈ ലബോറട്ടറി, ഇൻസ്റ്റിറ്റ്യൂട്ട് ഓഫ് മെഡിക്കൽ ആന്റ് വെറ്ററിനറി സയൻസിൽ ഉൾപ്പെടുത്തി. ഇൻസ്റ്റിറ്റ്യൂട്ടിൽ പാർട്ട് ടൈം ജോലി തുടർന്ന അറ്റ്കിൻസൺ  സർവകലാശാലയിൽ ബാക്ടീരിയോളജിയിലും പ്രഭാഷണം നടത്തി. 1942 ൽ ലക്ചറർ-ഇൻ-ചാർജായും 1952 ൽ ബാക്ടീരിയോളജിയിൽ റീഡർ-ഇൻ-ചാർജായും അവർക്ക് സ്ഥാനക്കയറ്റം ലഭിച്ച അവർ തുടർന്ന് മുഴുവൻ സമയവും സർവകലാശാലയിൽ ചേർന്നു.

ഡാർസി കോവന്റെ പ്രോത്സാഹനത്താൽ ക്ഷയരോഗത്തെ ചെറുക്കുന്നതിനായി ഓസ്‌ട്രേലിയയിൽ ബിസിജി വാക്‌സിൻ വികസിപ്പിക്കൽ, ഉത്പാദനം, നടത്തിപ്പ് എന്നിവ IMVS ലെ അറ്റ്കിൻസണിന്റെ ആദ്യകാല പ്രവർത്തനങ്ങളിൽ ഉൾപ്പെട്ടിരുന്നു.

 സ്വകാര്യ ജീവിതം 
സൗത്ത് ഓസ്‌ട്രേലിയയിലെ ബ്രിട്ടീഷ് എംപയർ ഫിലിംസിന്റെ മാനേജർ ഇർ‌വിംഗ് എം. കുക്കുമായാണ് അറ്റ്‌കിൻസണിന്റെ ആദ്യ വിവാഹം. അവർക്ക് 1948 ഏപ്രിലിൽ ജനിച്ച ജോനാഥൻ എന്ന മകനുണ്ടായിരുന്നു.

വാസ്തുശില്പിയായ ആൻഡ്രൂ ബെൻകോയുമായി രണ്ടാമത്തെ വിവാഹം നടക്കുകയും, അവർ മക്ലാരൻ വെയ്ൽ മേഖലയിൽ ചോക്ക് ഹിൽ വൈനറി സ്ഥാപിക്കുകയും പ്രവർത്തിപ്പിക്കുകയും ചെയ്തു. നാൻസി ബെൻകോ എന്ന വിവാഹനാമത്തിൽ ഓസ്ട്രേലിയൻ കലകളെക്കുറിച്ച് ആർട്ട് ആൻഡ് ആർട്ടിസ്റ്റ്സ് ഓഫ് സൗത്ത് ഓസ്‌ട്രേലിയ, ദ ആർട്ട് ഓഫ് ഡേവിഡ് ബോയ്ഡ് എന്നീ രണ്ട് പുസ്തകങ്ങളും ഓസ്ട്രേലിയൻ ഡിക്ഷണറി ഓഫ് ബയോഗ്രഫി എന്ന പേരിൽ ഗുസ്താവ് ബാർണസിന്റെ ജീവചരിത്രവും അവർ എഴുതി.

 അവലംബം